**ΤΟ ΨΑΛΤΗΡΙΟΝ**

**ΜΕ ΣΥΝΤΟΜΗ ΕΡΜΗΝΕΙΑ**

**(Απόδοση στην κοινή νεοελληνική)**

**ΠΑΝ. Ν. ΤΡΕΜΠΕΛΑ.**

**ΨΑΛΜΟΣ ΡΛΓ’ (ΡΛΔ’). 133**

**Ωδή των αναβαθμών.**

1 Να τώρα, βρισκόμαστε στο ναό. Εμπρός λοιπόν, δοξολογήστε τον Κύριο όλοι εσείς οι δούλοι και λειτουργοί του Κυρίου, οι ιερείς και οι λευΐτες που στέκεστε στο ναό του Κυρίου και στις αυλές του οίκου του Θεού μας και υπηρετείτε τον Κύριο.

2 Τις νύχτες υψώστε προσευχητικά τα χέρια σας στραμμένοι προς τα άγια των αγίων του ναού και δοξολογείτε με ύμνους τον Κύριο.

3 (Και οι ιερείς απαντούν): Να σε ευλογήσει από τη Σιών ο Κύριος, ο οποίος δημιούργησε τον ουρανό και τη γη.

**Δόξα… Και νυν…**